कहा- दोनों पूरी दुनिया में पॉपुलर हैं, इन्हें शो में बुलाना सौभाग्य होगा
Man Vs Wild India Special: Virat Kohli Priyanka Chopra Invited In Adventure Show With Bear Grylls Discovery Show. एडवेंचर शो मैन वर्सेज वाइल्ड  के होस्ट बेयर ग्रिल्स ने इंडियन फैंस को खुश होने  का एक मौका दिया है। उन्होंने हाल ही में कहा कि वे अपने शो में प्रियंका चोपड़ा और विराट कोहली को गेस्ट के तौर पर बुलाना चाहते हैं
एडवेंचर शो मैन वर्सेज वाइल्ड के होस्ट बेयर ग्रिल्स ने इंडियन फैंस को खुश होने का एक मौका दिया है। उन्होंने हाल ही में कहा कि वे अपने शो में प्रियंका चोपड़ा और विराट कोहली को गेस्ट के तौर पर बुलाना चाहते हैं।
बेयर ने कहा है कि वे इन दोनों सेलिब्रिटी के संपर्क में हैं और जल्द ही इंडिया आकर शूट शुरू करेंगे। उनके शो में पहले ही रजनीकांत, अक्षय कुमार और रणवीर सिंह जैसे इंडियन सेलिब्रिटी नजर आ चुके हैं। इसके अलावा PM नरेंद्र मोदी भी बेयर के साथ उनके शो में नजर आ चुके हैं।
विराट और प्रियंका ने पूरी दुनिया में कमाया नाम, उनके शो में बुलाना सौभाग्य होगा
डिस्कवरी पर आने वाले एडवेंचर शो मैन वर्सेज वाइल्ड की लोकप्रियता किसी से छिपी नहीं है। भारत में इस शो को काफी पसंद किया जाता है। भारत की लार्जर ऑडियंस को ध्यान में रखते हुए इस शो में कई इंडियन सेलिब्रिटी समय-समय पर पहुंचते रहते हैं।
अब बेयर ग्रिल्स ने खुद कहा कि वे प्रियंका चोपड़ा और विराट कोहली को शो में नए मेहमान के रूप में बुलाना चाहते हैं। उन्होंने हिंदुस्तान टाइम्स से बात करते हुए कहा- प्रियंका और विराट कोहली मेरे शो में आने के लिए नंबर एक सेलिब्रिटी हैं। दोनों ने अपने अपने क्षेत्र में काफी नाम कमाया है। इन दोनों को पूरी दुनिया के लोग पसंद करते हैं। इन दोनों की कहानियों को समझना और उनके सफर को जानना मेरे लिए एक सौभाग्य की बात होगी।
18 साल की उम्र में पहली बार भारत आए थे बेयर
बेयर ने कहा कि वे अपने अगले प्रोजेक्ट के सिलसिले में आने वाले कुछ महीनों में भारत आएंगे। हालांकि बियर ने ये नहीं बताया कि ये प्रोजेक्ट प्रियंका और विराट के साथ होगा या नहीं। बेयर ने कहा कि उनका भारत और यहां के लोगों के साथ काफी लगाव है। पीएम मोदी और रणवीर के साथ शो करना काफी शानदार रहा था।
बेयर ने कहा कि वे जब 18 साल के थे, तब पहली बार भारत आए थे। उन्होंने कहा- मैंने पहली बार माउंट एवरेस्ट का दीदार किया था। उस यात्रा ने जीवन के कई दरवाजे खोल दिए। मैं इस देश का हमेशा आभारी रहूंगा। मैं वहां जाकर और भी शोज करने पसंद करूंगा।
अपने शो में कीड़े-मकोड़े और जानवरों को जिंदा खा जाते हैं बेयर ग्रिल्स
हमने अक्सर देखा है कि मैन वर्सेज वाइल्ड के एपिसोड्स में बेयर जिंदा कीड़े-मकोड़ों और जानवरों को मार कर खा जाते हैं। बेयर के शो का जो फॉर्मेट है, उसके हिसाब से वे बताते हैं कि अगर आप कभी जंगल या बीहड़ में फंस जाएं तो उस वक्त क्या करना चाहिए। हालांकि जानवरों को मार कर खाने का बेयर को अफसोस भी रहा है।
उन्होंने पुराने इंटरव्यू में कहा था- सर्वाइवल और फूड के नाम पर निश्चित रूप से शुरुआती दिनों में मैंने बहुत सारे सांप, बिच्छू, मेंढक और अन्य जानवरों को मारा था। मुझे अब इस बात का बहुत अफसोस होता है। बेयर कहा कि वे अब जानवरों को नहीं मारेंगे और इसके बदले केवल मरे हुए जानवर ही खाएंगे।
PM मोदी वाले एपिसोड को मिली थी रिकॉर्ड TRP
बेयर ग्रिल्स ने प्रधानमंत्री नरेंद्र मोदी के साथ उत्तराखंड के जिम कॉर्बेट नेशनल पार्क में शूटिंग की थी। इस एपिसोड को अगस्त 2019 में टेलीकास्ट किया गया, जिसे रिकॉर्ड TRP मिली थी।
इसके बाद बेयर ने सुपरस्टार रजनीकांत और अक्षय कुमार के साथ कर्नाटक के बांदीपुर नेशनल पार्क में शूटिंग की थी। रजनीकांत के साथ बियर का एपिसोड 23 मार्च 2020 और अक्षय वाला एपिसोड 11 सितंबर 2020 को ब्रॉडकास्ट हुआ था।
